Pitragsupe
Pitragsupe (lībiešu: Pitrõg joug, arī Pitragupe, augštecē Kukšupe) ir Baltijas jūrā (Irbes šaurumā) ietekoša upe Talsu novadā. Sākas ziemeļos no Rukšpurva Dundagas pacēlumā. Tek ziemeļu virzienā, pa dziļu gravu šķērso Šlīteres Zilo kalnu krauju. Upes vidustece līdzenumā Slīteres nacionālajā parkā regulēta. Ietek jūrā starp Košragu un Pitragu. Lielākās pietekas ir Mežvidu valks (kreisā) un Zviedrgrāvis (7 km; labā). Pie Zviedrgrāgja ietekas atrodas 1 m augstais un 2,2 m platais Zviedrgrāvja ūdenskritums. Upi šķērso autoceļš P125.